Izvor: Clive Brunskill Getty Images

Novak Đoković je kralj Melburna! Srpski teniser osvojio je osmu titulu Australijan Opena pošto je savladao Austrijanca Dominika Tima sa 3:2.

Đoković je još jednom potvrdio da je nepobediv u borbi za titulu u Australiji. Srbin je u svom 26. velikom finalu došao do 17. Gren slema u karijeri. Tim je osmi protinik kojeg je pobedio na putu ka jednoj od najvećih titula.

Ujedno, Novak je osvojio 78. trofej u karijeri.

Odbranjena titula u Melburnu donela je Đokoviću i povratak na prvo mesto ATP liste.

Srbin sada vodi sa 7:4 u međusobnim duelima sa Austrijancem.

Tim je izgubio treće Gren slem finale u karijeri, a prethodno je dva puta gubio u borbi za titulu na Rolan Garosu od Rafaela Nadala.

Dobrim servisima je Novak počeo meč, pa je bez problema došao do prvog gema.

Na isti način uzvratio je Tim, pa se na 40:15 činilo da će i Austrijanac osvojiti svoj servis gem. Ipak, u nastavku je agresivnije zaigrao Đoković. U razmenama je diktirao ritam, pa je iskoristio prvu brejk loptu.

Lako je potom aktuelni šampion potvrdio brejk za 3:0.

Zapretio je srpski teniser i u četvrtom gemu, ali je zahvaljujući dobrom početnom udarcu Austrijanac uspeo da se izvuče i upiše na semafor.

Đoković nije imao problema kada je ubacivao lopticu u igru - ponovo je izgubio samo jedan poen.

I u šestom gemu je nastavio da 'pritiska' rivala Đoković, ali je Tim uspeo da se odupre.

Već u narednom su se stvari preokrenule. Greškama je Novak pomogao Dominiku da dođe do prve brejk lopte. Uspeo je Tim da uspostavi kontrolu, te oduzme servis gem protivniku za 4:3.

Imao je Srbin odmah priliku da vrati brejk, ali je Austrijanac spasao brejk loptu i izjednačio na 4:4.

Odgovorio je dobrim servisom drugi teniser sveta, pa je poveo sa 5:4.

U narednom gemu je ponovo napao Srbin, pa je došao do prve set lopte. Borio se tim, ali je u ključnim momentima grešio, te je Novak brejkom došao do seta 6:4.

I jedan i drugi su dobili svoje servis gemove sa nulom na početku drugog seta.

Ipak, u trećem gemu je Tim preuzeo inicijativu. Pomogao mu je Đoković greškama. Austrijanac je na kraju iskoristio treću brejk loptu za 2:1, pošto je Srbin napravio duplu servis grešku.

U šestom gemu je imao Novak priliku da vrati izgubljeno, pošto je stigao do brejk lopte. Ipak, nije mu tim dozvolio da se vrati. Austrijanac je udarao svom snagom, precizno pa je poveo 4:2.

U osmom gemu je Novak ponovo pod pritisak stavio rivala. Popustio je Tim u razmenama, napravio je nekoliko grešaka, što je Srbinu pomoglo da dođe do brejka za 4:4.

Ipak, već u sledećem je ponovo poklekao Đoković. Imao je drugi teniser sveta problema sa servisom, pa je pogurao rivala ka novom brejku 5:4.

Nije dovoljno koncentrisan bio Srbin. S druge strane, Austrijanac je igrao na potrebnom nivou, pa je dobio drugi set sa 6:4.

I dalje Đoković bio na željenom nivou, pravio je suviše greški, što je pomoglo Timu da dođe do brejka već u prvom gemu trećeg seta.

Iako je već u narednom gemu Đoković imao priliku da vrati brejk, ponovo nije uspeo da parira rivalu kad je trebalo. Tim je delovao sigurnije, odlučnije , pa je poveo 2:0.

Nije Austrijanac odustajao, dok je Srbinu bilo teško da veže nekoliko dobrih udaraca. Sve to rezultiralo je novim brejkom Tima, koji je poveo sa 3:0.

Austrian momentum power@ThiemDomibreaks the seven-time champion for the second consecutive time in the third set to lead Djokovic 3-0.#AO2020|#AusOpenpic.twitter.com/Q7ihLVsfFP — #AusOpen (@AustralianOpen)February 2, 2020

Tek u petom gemu Novak se upisao na semafor za 4:1. Posle toga drugi teniser sveta je tražio medicinski tajmaut.

Nije bilo promene u igri posle toga. Iako je Đoković u osmom gemu zapretio rivalu, te imao jednu brejk loptu, nije posustao Tim. Austrijanac je ubedljivo došao do drugog seta 6:2.

Neizvesno je bilo i u nastavku. Iako je Tim imao psihološku prednost, polako se Đoković vraćao.

Uprkos tome, u trećem gemu je Austrijanac imao brejk loptu. Međutim, Srbin je uspeo da se izvuče.

Da bi mogao da produži još ovaj meč aktuelni šampion nagovestio je u šestom gemu, kada je napao servis rivala, ali nije stigao do brejk lopte.

U svim aspektima se popravio sedmostruki šampion pa je u osmom gemu napravio brejk za 5:3. Pomogao mu je i Tim sa nekoliko grešaka.

Bez greške je potom odigrao Đoković, pa je osvojio četvrti set sa 6:3.

This is the 2nd time@DjokerNoleis playing a 5-set final@AustralianOpen. In 2012,#Djokovicbeat#Nadal5-7 6-4 6-2 6-7(5) 7-5. — ATP Media Info (@ATPMediaInfo)February 2, 2020

NEVER COUNT HIM OUT.@DjokerNoletakes the fourth set 6-3 & we're going five in the#AusOpenfinal!



Who wins it from here?!pic.twitter.com/MfYwzDyGO7 — ATP Tour (@atptour)February 2, 2020

Držao je visok nivo igre Đoković. U trećem gemu je diktirao ritam, pa je iskoristio prvu brejk loptu za 2:1.

Već u narednom gemu je peti teniser sveta imao šansu da vrati brejk. Ali je ishitreno reagovao, pa je dva puta i pogrešio. Novak je potvrdio brejk za 3:1.

Đoković je bez problema došao do 4:2, da bi potom imao još jednu brejk loptu na servis rivala u narednom gemu.

Ipak, nije odustajao Tim, izborio se sa pritiskom i smanjio na 4:3.

Đoković je zadržao brejk prednosti i stigao na gem do rekordne osme titule.